De obicei, diabetul zaharat de tip 2 evolueaza insidios luni sau ani, motiv pentru care boala este depistata abia în momentul diagnosticarii unei complicatii cronice, precum retinopatie diabetica, polineuropatie, eveniment coronarian acut sau insuficienta renala. În aceste conditii, este nevoie de un screening activ pentru aceasta afectiune. Concret, persoanele cu varste peste 45 ani trebuie să isi faca obligatoriu o glicemie (recoltata prin punctie venoasa, dupa aproximativ 8 ore de repaus alimentar). În funcţie de rezultat și factorii de risc, medicul va stabili frecvenţa controalelor viitoare.
În cazul diabetului zaharat de tip 1, dar și în unele cazuri de diabet zaharat de tip 2 cu evoluţie acută, sunt prezente semne și simptome sugestive pentru hiperglicemie marcată (cei 4P):
-Polidipsie – consum crescut de lichide, peste 2-2,5 litri/zi, senzaţie crescută de sete, buze și mucoase uscate
-Poliurie – urinare frecventă, volum crescut de urină
-Polifagie – poftă crescută de mâncare
-Scădere ponderală – în ciuda unui consum crescut de alimente
Dacă prezentaţi simptomele de mai sus, trebuie să mergeţi neaparat la medic, pentru stabilirea diagnosticului și iniţierea tratamentului.